Resep: Gebakte heuningvla - Maroela Media
Resep: Gebakte heuningvla
Gebakte heuningvla (Foto: lapa-uitgewers)
Sag, soet en romerig – net soos ŉ poeding moet wees!
1 ½ k (375 ml) Clover The One- laevetmelk
½ k (125 ml) Clover-room
¼ t (1 ml) neutmuskaat
⅓ k (90 ml) heuning
Voorverhit die oond tot 170 °C. Meng die melk, room, suiker, lourierblaar en neutmuskaat en verhit oor lae hitte. Roer gedurig tot die suiker opgelos het.
Verhoog die hitte en verhit tot net onder kookpunt. Klits die eiers, eiergeel en vanieljegeursel in ŉ mengbak. Voeg die warm melkmengsel by die eiermengsel en roer deeglik. Giet die vlamengsel deur ŉ sif in ’n maatbeker.
Verdeel die vlamengsel eweredig tussen ses 125 ml-oondvaste bakkies.
Rangskik die bakkies in ŉ oondpan wat halfvol water is en strooi ŉ klein bietjie neutmuskaat oor die vla.
Bak vir 20 tot 30 minute of tot die buiterande gestol is, maar die middel nog sag is.
Verwyder uit die oond en bedruip elke bakkie vla met 15 ml heuning. Plaas vir 2 tot 3 minute onder die oondrooster tot die heuning ŉ diep goue kleur het. Laat vir 5 minute rus voor opdiening of verkoel heeltemal en sit koud voor.